《送汪水云入湘》
宋代·吴仁杰

碧水波翻海亦摧，奋身鳌背护蓬莱。
忍随天上红云散，却驭关中紫气回。
天道有常须变化，元关无钥任敲推。
携琴更拜苍梧野，□想南薰入调来。

作者简介：洛阳人，迁居昆山。字斗南，一字南英，号蠹隐，又号蠹豪。孝宗淳熙间进士。历罗田令、国子学录。博学洽闻，尤精汉史，讲学于朱熹之门。以《三刘汉书标注》未臻尽善，博考订正成《两汉刊误补遗》，号称精确。又撰《汉通鉴》，集编年、纪传之长而去其短，与《补遗》相表里。尚有《易图说》、《离骚草木疏》、《陶靖节先生年谱》等。